Številka: 27/40-2014

 Ljubljana, 25. 04. 2014

**V A B I L O**

 ***»Salvete, grati nobis Emonam venitis«***

**(Pozdravljeni, dobrodošli vi, ki ste prišli k nam v Emono) !**

*Imaš rad/a preteklost polno skrivnosti in nerešenih ugank?*

*Zanima te mogočni Rimski imperij in staro, rimsko mesto Emona?*

*Če si odgovoril/a z da, potem je to srečanje ravno zate!*

Ob Svetovnem dnevu muzejev 18. maja in letošnji 2000-letnici starorimskega mesta Emona, vabimo tebe, tvoje starše ter brate in sestre na delavnico, ki nas bo popeljala 2000 let nazaj v preteklost in nam bo pričarala vzdušje rimskih časov.

Delavnica se bo pričela v četrtek 15. 5. 2014 ob 15.00 uri v Zavodu, zaključila pa se bo v petek 16. 5. 2014 ob 14.30 uri.

**PRIDI IN SE NAM PRIDRUŽI, DA SKUPAJ DOŽIVIMO ŠE NEDOŽIVETO!**

**Koordinatorka: Ravnateljica:**

**Dragana Žunič Katjuša Koprivnikar**

 Številka: 27/40-2014

 Ljubljana, 25. 04. 2014

**Delavnica za prvo triado: *Juhej, gremo v muzej!***

**Datum izpeljave: 15. 5. in 16. 5. 2014**

**Trajanje: 17, 5 ur**

**Za koga?** Za otroke prve triade, njihove starše in bratce ter sestrice.

**Kako?** Z različnimi dejavnostmi bomo izvajali del POST (podpornih strategij). Otroci si pridobijo nova znanja in izkušnje v posebej za njih pripravljenih dejavnostih, kjer so vključena različna čutila, spodbujamo pa jih tudi k čim večji samostojnosti (pri uživanju hrane, pripravi ležišča, pripravi obroka, raziskovanju, itd…) Po prihodu bodo otroci s pomočjo staršev pripravili ležišče (vsakodnevna opravila slepih in slabovidnih).

Četrtkovo popoldne je namenjeno senzorni stimulaciji na našem Vrtu čutil. Z otroki in starši bomo preko gibanja ozavestili in razgibali naše telo ter po pravilih senzorne stimulacije okolje doživeli z vsemi čutili. Nato se bomo pogovorili o muzejih, poslanstvu muzejev ter bontonu v muzeju. Oblikovali bomo skupaj pet zlatih pravil muzejskega vedenja. Posebej se bomo osredotočili na arheološko razstavo Narodnega muzeja Slovenije oz. razstavo Rimskega Lapidarija. Nato si bomo skupaj pripravili pogrinjke in povečerjali ter za sabo tudi pospravili.

Petkovo dopoldne bo namenjeno **doživljajsko-ustvarjalni delavnici *Branite imperij, barbari prihajajo!***

**Doživljajsko-ustvarjalna delavnica je namenjena tebi, tvojim bratcem in sestricam ter tvojimi starši. Skupaj se bomo odpravili v Narodni muzej Slovenije in bomo spoznali Rimski Lapidarij (z vodenim ogledom in otipom razstavnih predmetov)** oborožitev rimske vojske, način bojevanja, pomen slovenskega prostora v rimskem času in se tudi sami podali na kratek vojaški pohod! Na koncu bomo skupaj izdelali vojaške diplome. Na poti k Narodnem muzeju pa bomo imeli ure orientacije in mobilnosti. Delavnica bo trajala 120 min.

Po vrnitvi v Zavod se bomo pomerili v zgodovinskem kvizu, nato si bomo skupaj izdelali plakat-portfolio delavnice ***Juhej, gremo v muzej!***

Staršem pa je namenjeno predavanje iz psihologije na temo ***Ali znamo biti srečni?!***

**Kje?** Dobimo se v Zavodski dvorani.

Za predšolske bratce in sestrice bo v četrtek med 16.15-17.15 h in v petek dopoldne poskrbljeno za varstvo.

Ležišča so na voljo do zapolnitve kapacitet, pri tem bomo upoštevali vrstni red prijave.

Cena delavnice v Narodnem muzeju Slovenije je 3,50 EUR/otrok.

Cena vseh obrokov za odraslega je 10,00 EUR.

Izvajalci: Dragana Žunič, Sabina Šilc, Branka Terpin, Janja Hrastovšek, Urška Lah, Damjana Oblak.

*Pridružite nam se pri raziskovanju skrivnostnih kotičkov muzeja in odkrivanju zgodb muzejskih dragocenosti!*

**Koordinatorka: Ravnateljica:**

**Dragana Žunič Katjuša Koprivnikar**

 Številka: 27/40-2014

**PROGRAM DELAVNICE ZA 1. TRIADO:**

***Juhej, gremo v muzej!***

**Četrtek, 15. 5. 2014**

|  |  |  |  |
| --- | --- | --- | --- |
| **Ura** | **Dejavnosti za otroke** | **Dejavnosti za starše** | **Bratci in sestrice** |
| 15.00 16.15 | *Spet skupaj!*Malica.Urejanje sob.(Dragana Žunič) | Zbor udeležencev in malica. Pomoč otrokom pri urejanju sobe. | Zbor udeležencev in malica. Urejanje sobe. |
| 16.15 17.15 | Senzorna stimulacija na Vrtu čutil.(Dragana Žunič, Janja Hrastovšek) | Senzorna stimulacija na Vrtu čutil. | Mlajši bratci in sestrice so v vrtcu, petletni in starejši bratci in sestrice se nam pridružijo. |
| 17.15 18.30 |  Spoznajmo muzeje!(Dragana Žunič) | Prosto. |  Starši poskrbijo za mlajše bratce in sestrice, petletni in starejši bratci in sestrice se nam pridružijo. |
| 18.3019.15 | Večerja.Pripravimo pogrinjke in pospravimo za sabo (Dragana Žunič) | Prosto, poskrbijo za predšolske otroke pri večerji. | Se pridružijo bratcem in sestricam na večerji. |
|  20.3021.30 | Umirjanje, priprava na spanje.(Dragana Žunič ali dežurni na vzgoji) | Prosto, poskrbijo za predšolske otroke, sodelujejo pri pripravi na spanje.  | Umirjanje, priprava na spanje. |

**Petek, 16. 5. 2014**

|  |  |  |  |
| --- | --- | --- | --- |
| **Ura** | **Dejavnosti za otroke** | **Dejavnosti za starše** | **Bratci in sestrice** |
| 7.00 7.30 | *Sonce že vstalo je in prebuja dan…*oblačenje, jutranja nega. (Dragana Žunič)  | Pomoč otrokom.  | Urejanje s pomočjo staršev. |
| 7.30 8.00 | Zajtrk.(Dragana Žunič, Daniel Turecki) | Zajtrk z otroki. | Zajtrk. |
| 8.009.00 | Priprava in odhod v muzejVaje orientacije.(Branka Terpin, Dragana Žunič, Jera Svetek) | Pakiranje prtljage, priprava in odhod v muzej. | Mlajši bratci in sestrice so v vrtcu, starejši se nam pridružijo. |
| 9.00 11.00 | ***Branite imperij, barbari prihajajo!***(Dragana Žunič, Branka Terpin, Jera Svetek) | Narodni muzej Slovenije. | Mlajši sorojenci so v vrtec, starejši sorojenci grejo v Narodni muzej Slovenije. |
| 11.00 -11.30 | Malica.(Dragana Žunič, Daniel Turecki) | Malica. | Malica. |
| 11.30-12.45h  | Česa smo se tokrat naučili?Zgodovinski kviz.(Dragana Žunič,Damjana Oblak) | Prosto. | Mlajši bratci in sestrice so v vrtcu, starejši se nam pridružijo. |
| 12.45.-13.30 13.30 –14.30  | Dober tek pri kosilu.(Dragana Žunič, Daniel Turecki)Skupinska izdelava plakat-portfolia dvodevne delavnice ***,,Juhej, gremo v muzej!,,***( Dragana Žunič, Urška Lah) | Dober tek pri kosilu.Predavanje psihologinje ***Ali znamo biti srečni?!***Evalvacijski list(Sabina Šilc) | Dober tek pri kosilu.Mlajši bratci in sestrice so v vrtcu, starejši se nam pridružijo. |

 Številka: 27/40-2014

**PRIJAVNICA NA DVODNEVNO DELAVNICO ZA OTROKE PRVE TRIADE, STARŠE, BRATE IN SESTRE DNE 15. 5. in 16. 5. 2014**

**Podatki o družini:**

Slep/slaboviden otrok:

Starost:

Starši:

Bratje/sestre:

Starost bratov/sester:

Nočitev v Zavodu (ustrezno označite): DA NE

Udeležba staršev na delavnici : DA NE

Število staršev: 1 2

Dovoljujem fotografiranje ali snemanje za interno uporabo: DA NE

Prehrana za starše:

Četrtek (večerja) DA NE

petek (zajtrk) DA NE petek (kosilo) DA NE

Opombe:

Delavnica: 15. 5. 2014 in 16. 5. 2014

Prijavnico pošljite po pošti na zgornji naslov ali na mail:

dragana.spasojevic@guest.arnes.si do 10. 5. 2014.

Kraj in datum: \_\_\_\_\_\_\_\_\_\_\_\_\_\_\_\_\_\_

 Podpis staršev:

 \_\_\_\_\_\_\_\_\_\_\_\_\_\_\_\_\_\_\_